Young Girl (sang)

«Young Girl» er en amerikansk sang, skrevet av Jerry Fuller, fremført av Gary Puckett & The Union Gap og utgitt på single i 1968. Sangen nådde en andreplass på Billboard Hot 100-listen samt en førsteplass på den britiske singelisten og den amerikanske Cash Box-listen.

Sangen blir sunget fra ståstedet til en mann som har blitt sorgtynget etter å ha funnet ut at hans kjæreste er under den seksuelle lavalder.

I Storbritannia oppnådde innspillingen en runde til på listene i 1974, med en sjetteplass som høyeste plassering. 

En innspilling med Gary Lewis and the Playboys ble utgitt på albumet Gary Lewis Now! i 1968.

Coverversjoner 
ABBA-sangeren Anni-Frid Lyngstad (Frida) spilte inn en svenskspråklig versjon med tittelen «Jag är mig själv nu» (Den svenske teksten var skrevet av Marie Bergman). Den ble utgitt på hennes soloalbum, Frida Ensam.
Claude François, fransk sanger og låtskriver, som var med på å skrive «Comme d'habitude»/«My Way», tilpasset sangen til fransk med tittelen Prends garde petite fille! ("Young Girl, watch out!")
Det israelske rockbandet Noar Shulayim spilte inn en hebraisk versjon med tittelen «Layla» i 1990.
Danny Tanner fremførte sangen i en episode av Full House.
I  en episode av Glee med tittelen Ballad (vist 18. november 20009) ble den anvendt in et potpourri med «Don't Stand So Close to Me», opprinnelig fremført av The Police. Linjene «Young girl, get out of my mind / My love for you is way out of line» ble endret til «Young girl, you're out of your mind / Your love for me is way out of line».
Den engelske rapperen Plan B refererer til teksten i sangen «Charmaine» på sitt album, Who Needs Actions When You Got Words i 2006.

Norsk versjon 
Øivind Blunck og Herodes Falsk har skrevet en norsk tekst. Tittelen er «Femten».

Innspilling 
Blunck. Utgitt på singlen Sonet T-9613 i 1985.

Referanser 

 
 
 

Sanger fra USA
Sanger fra 1968